**Nyílt levél Méltóságos Gróf Széchenyi Istvánhoz!**

**Mélyen Tisztelt Gróf Úr!**

**Ön, aki szeretett hazánknak tett, oly annyi jó cselekedetével jár elő korunk megreformálásában, szinte felfoghatatlan miért ellenzi eme művet, mely épp oly témát vet a boncolása tárgyává, mellyel Gróf úr is kegyeskedett foglalatoskodni a Hitel vagy éppen a Világ címmel megírt munkáiban. A Gróf úr talán retteg, hogy a nálunk is hasonló izgatottság az ama ausztriai-ház ellen fordul? Ezért kár félteni egzisztenciánkat. Akik nem népünk felemelkedéséért szervezik teendőiket egy csokorba, azokról szól-e mű és azoknak, kik nem tűrhetik el, hogy idegenek uralják e hont! A bécsi kormány urai, élükön Metternich kancellárral éppen úgy gáncsolták, akasztották meg előrehaladásunk, mint ama merániaiak. Azt a Gróf úr is elismeri tán’, hogy Bécs a maga németes gondolkodásával a birodalom érdekeit tartá szeme előtt kívánatosnak az magyar vidékkel szemben. Ebben drága magyar honunk változásért kiállt, Tiborcok ezrei lázadtak fel Zemplénben, ahol a kolera hatásairól még Gróf úr is kegyeskedett, úgy nyilatkozni, hogyha az felnyitja a szemeket, akkor megérte a sok áldozat. A Gróf úr is áldozta pénzét, idejét a haza ügyének előrébb görgetésére, akkor hát mi végett volt ellenállása eme mű gondolatiban? A magyar arisztokrácia Önnön kívül aludni látszik! Hol vannak ma Önök között Bánkok? Ma sunyi, megalkuvó és hízelgő e rend, melytől a nép sok jót nem remélhet. Inkább ébresztgetné Gróf úr rendtársaiban is e tüzet és ne a kormányt mentegesse, melytől itt semmi jót nem várhat az magyar. Ma, aki Bánként viselkedett, mind tömlöcben eszi a rabok keserű kenyerét. Nem kellett itt királyi vért ontani, hogy bosszúja élesedjen a németnek. Itt a szó erejének megfojtása is elég volt a királyi bosszúhoz. Ott van kedves, egykori barátja az „árvízi hajós”, aki szembeszállt e királyi szóval, s az Ön által itt cselekvésre felszólított kormány elvette szeme világát. Gróf úr ez nem elég Önnek? A nép Tiborc, Bánk pedig nem Ön, hanem inkább Wesselényi báró vagy Kossuth, ki szintén börtönben volt. Lehetne Ön is Bánk, kérdés merne e reformjaiban tovább is haladni, vagy csak marad a fontolva haladás útján, melyre társai is léptek… Gróf úr, e munka a maga nyelvében felér az Ön legjobb szándékú írásaival, ha azokat nem tagadja meg és azokat a jobbítás, az ország szekerének kátyúkból való kirángatása vezette, kérjük Önt, revideálja e nézetét, s nézze ily szempontokkal Katona művét.**

**Mélységes tiszteletünket már kivívá Széchenyi gróf, az években végbevitt nagyszerű munkáival. Ezt a javítást már senki el nem veheti neve mellől, de kérjük azokat a hangokat is hallja meg, melyek még az Alsó Tábláig sem mindig hangzanak fel, akkor e tisztelet örökre Ön felé fordulva maradand!**

**Tisztelettel, alázatos szolgálattjára, Virágot Lengető Deszkák!**

**Ui.: Elnézését kérjük Gróf úr a nyelvezetért, de féltünk, hogy a ma használt nyelvünk Önnek már érthetetlen lenne!**

**Kelt. Sárospatak, 2017. március idusán**